Bediening na Buite - NG Kenridge
Familie- en Jeugbediening
ALOAW vir enkellopendes
Klub vir Afgetredenes
Zithulele uitreik 2021
Die Zithulele uitreik vir 2021 is gekanselleer.
Bediening na buite help die gemeente om brûe te bou soos Jesus, op verskillende praktiese maniere.
Ons is betrokke by verskillende hulpverleningsorganisasies en -projekte asook verskeie vennootskappe met ander gemeentes en individue.
Alta du Toit Nasorgsentrum
Internasionale studente in Stellenbosch
Maitland gemeente Laai ons PDF hier af!
Zithulele gemeente en gemeenskap
Great Commission Network
Sendelinge in die buiteland: Christie en Johanna Dippenaar
Christie Dippenaar is 'n leraar van Kenridge gemeente wat in Switserland doseer by 'n teologiese kweekskool. Christie en Johanna besoek ons elke tweede jaar en ons is verantwoordelik vir Christie se pensioenbydrae. Die nuutste gebedsbrief kan hieronder afgelaai word.
Pastorale hulpwerker by Karl Bremer Hospitaal: Maria Xinthi
Maria bied pastorale hulp aan pasiënte in Karl Bremer Hospitaal. Ons besoek Maria maandeliks om haar te ondersteun en neem volle verantwoordelikheid vir die betaling van haar salaris.
Kosvoorsiening – ons is betrokke by die volgende sopkombuise:
Arise Shine Africa Sopkombuis
God's Merciful Hand Ministries Sopkombuis
Badisa Trio Sopkombuis
Elke derde kwartaal fokus ons as gemeente op hoe ons prakties brûe bou soos Jesus. Die eredienste en Connectgroepe hanteer spesifieke temas deur die kwartaal en ons verskillende venootskappe en projekte word belig. Daar is ook geleentheid om finansieel te verbind om 'n maandelikse skenking aan 'n spesifieke projek te maak.
Maandagoggende gaan kuier ons by Sobambisana se verskillende programme in Crossroads (hierdie besoeke is tans gestaak gegewe die inperking)
Een Sondag per maand besoek ons Huis Ravenzicht om saam met die seniors te kuier (ook hierdie besoeke vind tans nie plaas nie)
Kom help om Maandagoggende skenkings by die kerk sorteer, verpak en versprei
Woon gereeld Maitland gemeenskapskerk se eredienste by
Kom saam Zithulele toe in die wintervakansie (10-19 Julie 2021)
Koop geskenke by die Geskenkemark einde November. Die mark se opbrengs maak 'n groot bydrae tot Sobambisana se jaarlikse begroting.
Hou die afkondigings en sosiale media dop vir enige ander besoeke/hulp benodig!
Buiten die behoeftes wat elke projek gee, hou ons spesifieke insameling deur die jaar ten bate van die projekte en programme
Kenridge Winterhoop-projek tydens Pinkster (nie-bederfbare kos en nuwe komberse)
Broodblik vir Ruyterwacht elke Sondag (vars, gesnyde brood)
Paaseier-projek tydens Paasfees, (marshmallow-paaseiers)
Geskenke-projek tydens Kersfees (toiletware en nuwe speelgoed)
Skenkings en deuroffers
Jy kan enige tyd 'n finansiële bydrae tot enige van die projekte/vennootskappe maak. Hou ook die afkondigings dop om te sien vir wie die weeklikse deurkollekte-offer geskenk word.
Tydens die uitreikkwartaal (3de kwartaal) gee ons spesifiek geleentheid om jouself te verbind om vir 'n 12 maande tydperk, 'n maandelikse bydrae te maak. Jy kan kies vir watter projek jy die bydrae wil gee.
Vir enige verdere inligting, kontak gerus die kerkkantoor of Melanie Thirion by melanie@ngkenridge.co.za
Jy kan ook die Raak Betrokke aanlyn vorm invul.
"Pledge (n): a solemn promise or understanding.
Synonyms: promise, undertaking, vow, word of honour, commitment, assurance, oath, covenant, bond, agreement, warrant, guarantee"
'n Geloofsoffer is soortgelyk aan 'n "pledge".
Die verskil is egter dat 'n geloofsoffer nie net 'n belofte is om 'n finansiële bydrae te maak nie, maar dat dit 'n offer is wat jy uit jou verhouding met Christus maak.
Jaarliks gedurende die derde kwartaal kry jy die geleentheid om 'n finansiële verbintenis te maak aan een van die gemeente se projekte of vennootskappe (Sobambisana, Ruyterwacht Senior Sentrum, Zithulele uitreik, Opleiding, Maitland Gemeenskapskerk, Sorgfonds of Algemeen (ongespesifiseerd, waar ons die fondse toeken soos nodig).
Dink na en bid oor waar jy betrokke wil raak en 'n verbintenis maak. Kontak die kerkkantoor of Melanie Thirion in hierdie verband.